Poznato je tko je prodao čak 30.000 Podravkinih dionica za 4 milijuna eura

Poznato je tko je prodao oko 30.000 Podravkinih dionica tržišno vrijednih više od četiri milijuna eura.

Mirovinski fondovi pod kapom grupacije AZ (Allianz i Zaba) izvijestili su u srijedu kako su otpustili oko 30.000 dionica koprivničke kompanije. Dionice su prodavali AZ dobrovoljni mirovinski fondovi, najviše AZ profit koji je u petak otpustio oko 25.000 dionica.

Upravo prodano 29.000 dionica Podravke za četiri milijuna eura!

Prije toga, AZ mirovinski fondovi ukupno su kontrolirali 1,068 miliuna Podravkinih dionica (15 posto) tržišno vrijednih oko 151 milijun eura.

Nakon optuštanja, isti fondovi (AZ obvezni i dobrovoljni) drže 1,038 milijuna dionica ili 14,58 posto. Nije poznato tko je bio kupac tih dionica.

Pretpostavlja se da su dionice prodane zbog isplate članova dobrovoljnih mirovinskih fondova.

Objava Poznato je tko je prodao čak 30.000 Podravkinih dionica za 4 milijuna eura pojavila se prvi puta na Danica.hr.